ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ภูคา
...l...ดูจะเงียบๆ ไปสักหน่อยกับข่าวผู้สมัครลงคัดเลือกตำแหน่งกรรมการผู้จัดการธนาคารอาคารสงเคราะห์ (ธอส.) แทน ขรรค์ ประจวบเหมาะ ที่กำลังจะครบวาระวันที่ 31 ต.ค. 2553 นี้ ซึ่งล่าสุดมี กระแสข่าวลือว่า คนจากออมสินอยากจะข้ามห้วยไป ธอส. ได้แก่ วรวิทย์ ชัยลิมปมนตรี รองผู้อำนวยการธนาคารออมสินอาวุโส และ ธัชพล กาญจนกูล รองผู้อำนวยการธนาคารออมสิน 
...l...เชื่อว่าคนแรกคือ วรวิทย์ ยังไม่ถึงเวลาคิดจะขยับขยายไปที่อื่น เพราะอยู่ที่ออมสินเองก็มีบารมีรองจาก เลอศักดิ์ จุลเทศ ผู้อำนวยการธนาคารออมสิน อยู่แล้ว ส่วนธัชพลถ้าจะให้ไปที่อื่นที่ไม่ใช่ ธอส.ก็จะดูเข้าท่ากว่า
...l...เหลืออีกคนคือ ชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย ที่มีโอกาสน่าลุ้นกว่าใคร ที่อาจจะโผจากนครหลวงมาซบอก ขรรค์ แทน หลังธนชาตเข้ามาซื้อหุ้นนครหลวงไทยจากกองทุนฟื้นฟูเป็นที่เรียบร้อย อีกทั้งยังถือว่าเป็นคนคุ้นเคยที่เคยร่วมงานกันมาก่อนสมัยที่ยังมีธนาคารไทยทนุอยู่เมื่อ 10 ปีกว่านู้น
...l...ฝาก กรณ์ จาติกวณิช รมว.คลัง ช่วยเข้ามาดู เอสเอ็มอีแบงก์ เรื่องปล่อยกู้หน่อย โดยเฉพาะการปล่อยกู้ในโครงการเยียวยาผู้ที่ได้รับผลกระทบจากความไม่สงบทางการเมืองที่กำลังจะมั่วซั่ว เพราะดูท่าว่าใครๆ อยากจะได้เงินดอกเบี้ยถูกๆ กันทั้งนั้น ทั้งวิ่งเต้นดันเรื่องเข้า ครม.ครั้งแล้วครั้งเล่า หวังจะงาบเงินตั้งเป็นพันเป็นหมื่นล้าน... ของแบบนี้ถ้าเล่นกันตามกติกาก็โอเค แต่ถ้าให้เอสเอ็มอีแบงก์เข้าไปปล่อยให้เจ้าของโรงแรมขนาดใหญ่ถึงหลัก 50 ล้านบาทนั้นมันก็เกินไป แบบนี้น่าจะไปขอให้แบงก์พาณิชย์ช่วยมาก กว่าจริงป่ะ
...l...ที่บอกมาเพราะห่วงว่า เอสเอ็มอีแบงก์ ยุคนี้กำลังจะตั้งไข่ลุกขึ้นเดินได้ใหม่พอดี จะมาเป๋เอาก็อีกตอนเยียวยาผู้ได้รับผลกระทบนี้แหละ เพราะอย่าลืมว่าในยุครัฐบาลก่อนหน้านี้ 56 ปี มีการใช้เอสเอ็มอีแบงก์ปล่อยกู้อีเหละเขละขละ จนหนี้ ไม่ก่อให้เกิดรายได้หรือเอ็นพีแอลพุ่งกระฉูดไปถึง 50% ของสินเชื่อ ถ้าเป็นแบงก์พาณิชย์ปกติน่ะคงถูกปิดไปแล้ว